
Mban pozicionin e Drejtorit të Koordinimit të Përkthimit të Acquis së BE-së që nga muaji dhjetor 2024. Është diplomuar në Bachelor dhe Master Shkencor për Gjuhë Angleze në Universitetin e Tiranës.
[bookmark: _GoBack]Ajo ka një përvojë të gjatë në fushën e certifikimit të përkthimit të legjislacionit të Bashkimit Evropian, ku që prej vitit 2015, ka ushtruar detyrën si Specialiste e Sektorit të Rishikimit të Përkthimit të Acquis pranë Ministrisë së Integrimit Evropian, si edhe nga viti 2019 deri në vitin 2023 pranë Ministrisë për Evropën dhe Punët e Jashtme ku ka dhënë kontributin e saj në të njëjtin sektor. Së fundi, ka ushtruar detyrën si Përgjegjëse e Sektorit të Kërkimeve, pranë Agjencisë Shtetërore të Programimit Strategjik dhe Koordinimit të Ndihmës. 
Gjatë karrierës së saj, Znj. Zaimi ka ndarë eksperiencën e saj në fushën e certifikimit të përkthimit të legjislacionit të BE-së, si eksperte e jashtme për GIZ Kosovë, ku ka trajnuar grupe të interesit mbi procesin e përkthimit.
Përveç angazhimeve në administratën publike, Znj. Zaimi ka një përvojë të gjatë në fushën e koordinimit të projekteve të BE-së, në fushën akademike si pedagoge e jashtme e gjuhës angleze si edhe në fushën e përkthimit letrar ku ka përkthyer një sërë veprash nga autorë të mirënjohur. 
